钦定古今图书集成/明伦汇编/氏族典/第414卷 > 《廖用贤尚友录》 > 鲁世任
## 钦定古今图书集成/明伦汇编/氏族典/第414卷 > 《廖用贤尚友录》 > 鲁世任

按《明外史鲁世任传》：“世任，字愧尹，垣曲人。性端方，事
亲孝。天启末，举于乡。崇祯十年为郑州知州。十五年，
流贼来犯，亲勒民兵御之河干，战败，自刎死。其年，贼
陷襄城，总督汪乔年死之，知县曹思正被杀，典史赵
凤豸拒敌死，训导张信骂贼不屈死。陷西华，知县刘
伯骖怀印投井死。明年汜水陷，知县周腾蛟亦死焉。”
伯骖，河间人，由岁贡生得官。腾蛟，香河举人。